
Pandémia rast online fakturačných služieb neovplyvnila. Dopyt po týchto službách stúpa - rástli počty užívateľov aj vystavených faktúr.

Bratislava, 09. agusta 2021 – Zo štatistík spoločnosti Solitea vyplýva, že účtovné a fakturačné aplikácie využívajú malé firmy a živnostníci z roka na rok viac. Neobmedzila ich ani pandémia. Rastú počty užívateľov aj počet vystavených faktúr. Ľudia sú však opatrní v tom, aké vysoké sumy míňajú. Online fakturačné služby sú nielen o efektivite či poriadku, ale v súčasnosti aj o bezpečnej komunikácií na diaľku. Odborník predpokladá, že za zvýšeným záujmom je aj lepšia technologická vyspelosť slovenského podnikateľského prostredia.

Oblasť financií digitalizuje viac živnostníkov a malých firiem
[bookmark: _Hlk78560720]Z dát, z fakturačnej služby od spoločnosti Solitea (iDoklad) vyplýva, že prvá vlna pandémie sa podpísala na správaní živnostníkov a malých firiem, ktorí mali tendenciu skôr vyčkávať a neprechádzať na online fakturačné služby. To sa zmenilo až v nasledujúcich letných mesiacoch, kedy prišli prvé rozvolňovania a pretrváva to prakticky do teraz. Porovnaním januára a júla tohto roka digitalizovalo svoje podnikanie v oblasti fakturácie o 15 % živnostníkov a malých firiem viac. Dalo by sa povedať, že počas prvej vlny pandémie sa podnikatelia zľakli a vyčkávali, čo sa bude diať, no následne dopyt po digitalizácia stúpol. V medziročnom porovnaní rovnakého obdobia v rokoch 2020 a 2021 je tiež rastúce tempo užívateľov digitálnych fakturácií, a to o 17 %. Ide pritom o takmer dvojnásobný nárast, ak by sme porovnali rovnaké obdobie pred-pandemického roka 2019 a roka 2020, kedy u nás naplno vypukla pandémia koronavírusu. V 2019 a 2020 (január až júl) rástol medziročne počet užívateľov online fakturačnej služby o 9 %.

„Z dát vyplýva, že slovenskí podnikatelia sú technologicky zdatnejší a postupne nabiehajú na trend digitalizácie svojho podnikania. A to hneď z viacerých dôvodov. Vedia si zvážiť efektivitu takýchto riešení v zmysle poriadku a prehľadu v dokladoch v reálnom čase. Okrem toho preferujú väčšiu flexibilitu aj mobilitu, pretože online fakturácia sa dá riešiť kdekoľvek, kde je internetové pripojenie a najmä kedykoľvek. A v neposlednom rade je pre nich atraktívna aj znížená chybovosť pri fakturácii a úspora času, ktorý môžu venovať iným aktivitám v podnikaní. Z našich dát vyplýva, že inovovanie podnikania v tomto smere pandémia negatívne neovplyvnila. Teda až na prvé mesiace prvej vlny pandémie, kedy nikto nevedel, čo nás čaká a ako v takejto nečakanej situácii reagovať. No aj napriek rôznym obmedzeniam živnostníci a malé firmy boli motivovaní hľadať funkčné riešenia na správu svojich financií či bezpečnú vzdialenú komunikáciu so svojimi účtovníkmi,“ hovorí produktový manažér fakturačnej služby iDoklad od Solitey Ján Kriváň.

Počet vystavených faktúr rastie, no ľudia sú v míňaní zdržanlivejší 
Paradoxom je práve to, že v rokoch 2020 a 2021 podnikatelia vystavovali omnoho viac faktúr, ako to bolo v pred-pandemickom roku 2019.  V roku 2020 mal objem vyfakturovaných súm stále stúpajúcu tendenciu, citeľný rozdiel nastal v roku 2021. „Napriek tomu, že bol rok 2020 pre podnikateľov kritický z dôvodu viacerých obmedzení a lockdownov, priemerný užívateľ našej služby vyfakturoval o 16 % viac faktúr, ako tomu bolo v roku 2019. Čo sa týka objemu vyfakturovaných súm, v roku 2020 bol trend vyfakturovanej čiastky stále rastúci, zlom nastal až v roku 2021, kedy ľudia začali byť v porovnaní s minulými rokmi zdržanlivejší, a teda míňali nižšie sumy.“ komentuje Ján Kriváň zo Solitey. Najvyšší objem prefakturovali podnikatelia v pandemickom roku 2020 v mesiaci november, naopak, najnižší v apríli. 

O holdingu Solitea 
Holding Solitea je jedným z najväčších európskych dodávateľov ICT riešení. Zamestnáva viac ako 1 200 zamestnancov v 9 krajinách strednej a východnej Európy a stará sa približne o 260 000 zákazníkov  v 15 krajinách. Solitea dlhodobo patrí k najrýchlejšie rastúcim IT spoločnostiam v CEE regióne. V priebehu predchádzajúcich 4 rokov Solitea akvirovala množstvo IT spoločností. Do portfólia tohto holdingu patria produkty ako iDoklad, Money,  Vema, Byznys, Vario, Dynamics 365, Infor a mnohé iné a je tiež jedným z najvýznamnejších partnerov Microsoftu. Solitea je dlhodobo významným európskym dodávateľom informačných technológií a svoju pozíciu na trhu posilňuje stále viac. Okrem Slovenska a Českej republiky pôsobí Solitea aj v Chorvátsku, Nemecku, Poľsku, Rakúsku, Slovinsku a Srbsku.

